K O R R A L D U S

Haapsalu,		       16. veebruar 2011 nr 105

Katastriüksuse piiri ja uue pindala
kinnitamine ning sihtotstarbe määramine
(Tallinna mnt 20, Haapsalu)

Vastavalt Haapsalu Linnavalitsuse 27.01.2011 korraldusele nr 57 “Krundipiiride muutmine (Kuuuse tn 21 ja Tallinna mnt 20)” teostati olemasoleva katastriüksuse Tallinna mnt 20 piiride muutmiseks katastrimõõdistamine ja koostati  katastrimõõdistamise toimik OÜ Haapsalu Maamõõdubüroo poolt. Vastavalt katastriüksusel paiknevate ehitiste ja rajatiste kasutamise otstarbele jääb piiride muutmise tulemusena moodustuva katastriüksuste sihtotstarbeks elamumaa. Katastriüksuse Kuuse tn 21 piiride ja pindalade kinnitamine toimus, vastavalt Haapsalu Linnavalitsuse 01.07.2010 korraldusele nr 389 “Katastriüksuste piiride ja uute pindalade kinnitamine ning sihtotstarvete määramine (Kuuse tn 19 ja Kuuse tn 21, Haapsalu)”. Juhindudes maakatastriseaduse § 8, § 9 lg 4, § 16, asjaõigusseadusest, Haapsalu Linnavalitsuse 27.01.2011 korraldusest nr 57 “Krundipiiride muutmine (Kuuse tn 21 ja Tallinna mnt 20)”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1.	Kinnitada katastriüksusele koha-aadressiga Tallinna mnt 20, Haapsalu, Läänemaa (katastritunnus 18301:010:0880, pindala 3977 m2, sihtotstarve 100% elamumaa, kinnistu registriosa nr 387532, omanik Eili Sell) uus piir (katastriüksuse plaan ja piiride kulgemise skeem lisatud).

2.	Määrata katastriüksusele koha-aadressiga Tallinna mnt 20, Haapsalu, Läänemaa sihtotstarve 100% elamumaa (001; E) ja kinnitada uus pindala 3939 m2. Katastriüksusel lasuvad seadusjärgsed kitsendused - asjaõigusseadus § 158 (veetrass, kanalisatsioonitrass). 

3.	Korraldus teha teatavaks korralduse koopia saatmisega posti teel Eili Sellile korralduse koopia üleandmisega linnavalitsuse maakorraldusosakonna maaregistri spetsialistile (M. Kohtring).

4.	Korraldus jõustub teatavakstegemisest.

5.	Korraldus avalikustada väljapanekuga linnavalitsuse fuajees.

6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea				Erko Kalev
						              			Linnasekretär